***Kárpátiné Somogyi Csilla***

***Székesfehérvári Munkácsy Mihály Általános Iskola***

**SZITAKÖTŐ 44. szám feldolgozása ( 2019/tél )**

**3-4.osztályosok számára**

 **vizuális nevelés, irodalom óra keretében**

1**.”Amikor cirkuszban vagyok”** (34.old.) című olvasmányból gyűjtsd ki, hogy milyen foglalkozású emberek dolgoznak a cirkuszban!

Párosítsd az alábbi kifejezéseket a cirkuszi foglalkozásokkal!

fekete cilinder – porondmester

bátran repülnek – légtornászok

ostor - állatidomár

labda - zsonglőr

pálca – bűvész

nevettet – bohóc

2. **Az álomigazgató című mesét** hallgassátok meg, felolvasom! (29.old.)

Ki volt Csacsogi úr (konferanszié) és Aranybajszú Szilárd (cirkuszigazgató) a történetben?

Találjatok ki ilyen beszédes neveket ti is az előbb kigyűjtött cirkuszi foglalkozásokhoz! Válasszatok magatoknak egy karaktert közülük!

3. **Újságokból** keressetek és vágjatok ki olyan arcképet, amely illene az általad kiválasztott karakterhez! (esetleg műalkotások reprodukcióiból is lehet válogatni.)

4. **Pablo Picasso képeit a 24.oldalon és a mellékletben** láthatjátok. Figyeljétek meg, milyen jól illik a bohóc karakteréhez, arcához a ruhája színe, mintája!

5. **Tervezz ruhát a kiválasztott archoz**, karakterhez (foglalkozáshoz)!

 Készíts belőle montázst az arc (és esetleg a kezek) felragasztásával, a kép továbbfestésével. A minták létrehozásához használhatsz filctollat is.

A kép hátterében érzékeltesd, hogy cirkuszban vagyunk!